Idioma armenio

L'armenio (Հայերեն) ye una luenga indoeuropea que ye charrada prencipalment en Armenia, pero un numero important de charradors en atros estaus d'arredol como Cheorchia, Rusia, l'Alto Karabakh (territorio independient de facto en Azerbaichán), Irán, Siria, Liban, Turquía, Grecia y Israel, fendo un total de 6.7 millons de charradors. Ye a luenga oficial en Armenia y en l'Alto Karabakh.

 Lexico 
G. Ghapantsian ha comparato parte d'o lexico armenio con o lexico conoixito d'a luenga hurrita, y ha establito bellas correspondencias que indica bel tiempo de coexistencia entre l'idioma hurrita d'Urartu y l'idioma armenio antes que desapareixese o primero.
 arm. jendzor "mazana" < hurrita hinzuri
 arm. nurn "mengrana" < hurr. nuranti
 arm. tul't < tught "malvavisco" < hurr. tuldi
 arm. xal'ol < xaghogh "uva" < hurr. haluli
 arm. anag "estanyo" < hurr. anagi
 arm. salor "pruna", "ciruello" < hurr. salluri

Tamién bi ha ampres d'o periodo persa aquemenida.
 arm. arik''' "ario" < antigo persa ariya- arm. t'šanami "enemigo" < ant. per. *duš-manyu- arm. gušak "informador" < ant. per. *gaušaka-Ampres d'a luenga d'os parnos, (iranicos nortorientals):
 arm. margare: "profeta" = sogdián ma:rkare: "mago"
 arm. kari "muito" = sogd. k'Dy arm. baw "prou" = sogd. Ba:w "saciedat"

Ampres de luentas iranicas nortoccidentals d'una etapa entre o 53 d.C e o 428 d.C, en contacto con os partos.  
 presencia de /s/ en cuenta de /h/: arm. vnas "mal, danyo" vs. persa meyo wina:h.
 presencia de /z/ en cuenta de /d/: arm. yazem "adoro" vs. antigo persa yad-.
 presencia de /rd/ en cuenta de /l/: arm. vard "rosa" vs. persa meyo gul "flor".
 presencia de /r/ [< parto /d/] en cuenta de /y/: arm. xoyr  vs. persa meyo xo:y.
 presencia de /(r)h/ en cuenta de /s/: arm. parh/pah "guardia" vs. persa moderno pa:s.

Ampres d'un tercer estratoiranico mes recient, o sasanida, mes destacable y representato por palabras d'o lexico militar, administrativo, churidico y comercial:
 arm. salar "cheneral" < persa meyo sa:la:r < *sarda:r.

Tamién bi ha ampres d'o griego y arameu d'os tiempos d'a cristianización.

Referencias

*